Andamaanen an Nikobaaren

150pxA Andamaanen an Nikobaaren san en keed faan eilunen uun a Indisk Oosean. Jo san en unioonsteritoorium faan Indien (IN-AN). Uun't waasten leit a Golf faan Bengaalen an uun't uasten at Andamaanensia.

Di nuurdelk dial san a Andamaanen an di süüdelk dial san a Nikobaaren. Hoodstääd as Port Blair, huar alian auer 100.000 minsken lewe.

Üüb en lunflaak faan 8.249 km² wene 380.000 iinwenern. Amtspriaken san Hindi an Ingelsk. Diar wene uk noch en hunfol natuurfulken:
 Nikobareesen (~27.000)
 Jarawa (~ 300)
 Shompen (~ 300)
 Onge (~ 100)
 Grat-Andamaanen (~40)
 Sentineleesen (~ 20)

 Spriaken 
Üüb a Nikobaaren wurd Nikobareesk spriaken snaaket, jo hiar tu a Austroasiaatisk spriaken. Iindialang:
 Nuurd-Nikobareesk
 Car (Pu), ~27.000 spreegern
 Madel-Nikobareesk, ~ 2.000
 Süüd-Nikobareesk, ~ 2.000
 Shompen, ~ 300
Üüb a Andamaanen wurd Andamaans spriaken snaaket. At as ünseeker, tu hün spriakfamile jo hiar.
 Grat-Andamaans
 Aka-Bo † (2010)
 A-Pucikwar,10-50 spreegern
 Letj-Andamaans
 Jarawa, ~ 250
 Onge (Önge), ~ 100
 Sentinel, ~ 100

 Luke uk diar 

Kategorie:Austroasiaatisk spriaken